ZiyoNET tarmog‘ida ilk onlayn radio ishga tushdi

uRadio.uz loyihasi – Uznetning efir bilan internet tarmog‘idagi FM stansiyalaridan mustaqil bo‘lgan birinchi onlayn radiosi hisoblanadi, deb xabar bermoqda “Uz24.uz”.

“Telegraf.uz” yozishicha, uRadio ikkita yo‘nalishda faoliyat olib boradi: o‘zbek va rus tillarida ZNFM va GOVUZFM.
ZNFM — ZiyoNET Resurs markazi tarmog‘ining kanali bo‘lib, barcha yoshdagi keng auditoriyaga mo‘ljallangan. Radio uzluksiz efirga uzatiladi. Radio dasturiga quyidagi ruknlar kiritilgan: audiokitoblar (ertaklar va hikoyalar), ZiyoNET, madaniyat va AKT yangiliklari, ingliz tili darslari, ta’lim sohasida foydali ma’lumotlar, “7 mo‘jiza” aksiyasi va O‘zbekiston madaniy merosi yangiliklari, qiziqarli fizika-matematika, UzInfocom markazi loyihalarining yangiliklar sharhi va boshqalar.